Emma Roberts itu apa sih? Jelaskan dalam bahasa melayu ya

Emma Rose Roberts (lahir Februari 10, 1991) ialah seorang pelakon dan penyanyi Amerika Syarikat. Selepas peranan kecil dalam filem termasuk Blow (2001), beliau mula dikenali dengan peranan sebagai Addie Singer dalam siri televisyen Nickelodeon Unfabulous (2004–07) dimana beliau mendapat pencalonan untuk Teen Choice Award dan enam Young Artist Award. Beliau mengeluarkan album pertamanya, yang juga bertindak sebagai runut suara rancangan itu, Unfabulous and More pada tahun 2005.

Selepas Unfabulous berakhir, Roberts membintangi filem-filem termasuk Aquamarine (2006), sebagai tajuk karakter dalam Nancy Drew (2007) dan Wild Child (2008). Mencari peranan yang lebih matang, beliau muncul dalam drama Lymelife (2009). Beliau merupakan sebahagian daripada barisan pelakon bersama ibu saudaranya Julia Roberts dalam Valentine's Day (2010) dan mempunyai peranan utama dalam 4.3.2.1 (2010), Scream 4 (2011), We're the Millers (2013), Adult World (2013) dan Palo Alto (2013). Juga pada tahun 2013, beliau kembali ke televisyen, melakonkan watak Madison Montgomery dalam American Horror Story''' musim ketiga, Coven dan dalam musim keempat Freak Show sebagai Maggie Esmerelda. Roberts melakonkan watak Chanel Oberlin dalam komedi seram Fox Scream Queens pada bulan September 2015.